Projektas

LIETUVOS RESPUBLIKOS

VARTOTOJŲ TEISIŲ APSAUGOS ĮSTATYMO NR. I-657

2 ir 10 STRAIPSNIŲ PAKEITIMO

ĮSTATYMAS

2024 m. d. Nr.

Vilnius

1 straipsnis. 2 straipsnio pakeitimas

1. Papildyti 2 straipsnį nauja 2 dalimi:

„2. Būtiniausių prekių ir paslaugų kainos – minimalių vartojimo poreikių nustatymo metodikoje nurodytos prekės ir paslaugos, skirtos minimaliems asmens maisto ir ne maisto poreikiams patenkinti per mėnesį, sudarytoje remiantis Lietuvos Respublikos socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymu.“

2. Buvusias 2 straipsnio 2–26 dalis laikyti atitinkamai 3–27 dalimis.

2 straipsnis. 10 straipsnio pakeitimas

1. Papildyti 10 straipsnio 5 dalį 4 punktu:

„4) sudaro būtiniausių maisto produktų, prekių ir paslaugų kainų tendencijų stebėsenos planus;“.

2. Papildyti 10 straipsnį nauja 7 dalimi:

„7. Vyriausybės strateginės analizės centras (STRATA):

1) Pagal Vartotojų teisių tarybos sudarytą planą reguliariai analizuoja būtiniausių maisto produktų, prekių ir paslaugų kainų tendencijas, remiantis Valstybės duomenų agentūros, Žemės ūkio informacinio centro ir kitų institucijų informacija, ir teikia analizės rezultatus Vyriausybei ir Seimui kartu su pasiūlymais dėl vartotojų teisių apsaugą reglamentuojančių teisės aktų priėmimo ir keitimo;

2) Vyriausybės nustatyta tvarka gali rinkti duomenis iš privačių subjektų apie šiam tikslui reikalingų produktų ir paslaugų kainos dedamąsias dalis.“

3. Buvusią 10 straipsnio 7 dalį laikyti 8 dalimi.

3 straipsnis. Įstatymo įsigaliojimas ir įgyvendinimas

1. Šis įstatymas įsigalioja nuo 2025 m. liepos 1 d.

2. Šiam įstatymui įgyvendinti reikalingus poįstatyminius teisės aktus Vyriausybė parengia ir priima iki 2025 m. birželio 30 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo nariai